František Babušek

František Babušek (* 5. november 1905, Bratislava† 13. október 1954, Bratislava) bol slovenský dirigent a hudobný skladateľ.

 Život 
Narodil 5. novembra roku 1905. Po absolvovaní základnej školy spieval v rôznych bratislavských speváckych združeniach a študoval na Hudobnej a dramatickej akadémii hru na kontrabas. Od roku 1929 bol členom Orchestra bratislavského rozhlasu. V roku 1931 odišiel do Prahy, hral na tubu a kontrabas v Symfonickom orchestri pražského rozhlasu a študoval na Pražskom konzervatóriu skladbu u Josefa Suka a dirigovanie u Pavla Dědečka. Po smrti Josefa Suka pokračoval v štúdiu skladby na Majstrovskej škole u Vítězslava Nováka a ukončil ho u Jaroslava Křičku v roku 1938.

Vrátil sa do Bratislavy a v rokoch 19391952 pôsobil ako dirigent orchestra bratislavského rozhlasu, od roku 1942 aj ako jeho šéf. Po roku 1952 pre chorobu ukončil aktívnu dirigentskou činnosť. Zomrel po dlhej chorobe v Bratislave 13. októbra 1954, vo veku nedožitých 49 rokov.

 Dielo 

 Orchestrálne skladby 
 Radostná nálada. Scherzo
 Svadobná polonéza
 Passacaglia (Rondo pre varhany a orchester) op. 4 (1938)
 Chanson triste op. 2b (1948)
 Malá predohra op. 1c (1948)
 Mesiac nad riekou op. 10 (scénická hudba, 1948)
 Poľský tanec op. 2a (1948)
 Prelúdium op. 5 (1948)
 Slovenská veselica op. 14 (1948)
 Valse triste op. 1d (1948)
 Dance amoureuse op. 11 (scénická hudba pre rozhlas, 1948)
 Malá uspávanka op. 18 (1950)
 Koncert pre klavír a orchester d-mol op. 25 (1950)
 Pieseň života op. 28 (kantáta pre recitátora, miešaný zbor a veľký orchester, 1951)
 Buď sláva národu op. 27 (1952)
 Bunkošový tanec op. 18 (1953)
 Krakoviak (1954)
 Ľúbostný tanec (1954)

 Komorná hudba 
 Prelúdium op. 8 (1948)
 Noneto op. 6 (1940)

 Úpravy folklóru 
 Slovenská zem op. 3 (mužský zbor)
 Slovenské spevy op. 7
 Slovenská mládež spieva op. 12
 Slovenská rodina spieva op. 13
 Venček východoslovenských piesní op. 29 pre detský zbor a veľký orchester

 Filmová hudba 
 Slovenská rapsódia op. 9 (1930)
 Slovenský tanec op. 1b (1948)
 Serenáda op. 1a (1948)

 Literatúra 
 Československý hudební slovník osob a institucí  I. (A-L), 1962, Státní hudební vydavatelství, Praha, s. 39
 Marián Jurík: František Babušek. In: 100 slovenských skladateľov. Ed. Marián Jurík, Peter Zagar. Bratislava : Národné hudobné centrum, 1998, s. 23-24

 Externé odkazy 
 Život a dielo

Kategória:Slovenskí hudobní skladatelia
Kategória:Slovenskí dirigenti
Kategória:Skladatelia vážnej hudby
Kategória:Osobnosti z Bratislavy